واش اليسار فالعالم كايعيش آخر أيامو؟ البارح خرجو النتائج ديال المرشحين للإنتخابات الرئاسية ففرانسا عن أحزاب اليمين-الوسط ! و كانت المفاجئة هي واحد السيد فايت كان وزير أول ففرانسا فعهد ساركوزي سميتو ‘فيون’ من بين بزاف ديال المرشحين و لكن لي كانو باينين غايديوها حسب ليصونداج كان هاد فيون و ‘جوبي’ و ساركوزي ! لاجينا نشوفو هاد فيون لي محتمل يكون رئيس ديال فرانسا العام الجاي غانلقاوه واحد السيد دغري، يميني، محافظ،ليبيرالي، قدر يجر عندو الناخبين ديال اليمين و بالخصوص الكاثوليك ففرانسا. فيون لا قارناه بجوبي و ساركوزي غانلقاوه كايجي بيناتهم ! هوا انسان محافظ اكثر من جوبي و لكن اقل تشددا من ساركوزي و لي لقا راسو فالتوش . قبل من هادشي طرا واحد الحدث آخر لي قلب الدماغ ديال العالم و خلق ضجة كبيرة و هو دونالد ترامب لي ربح فالانتخابات الميريكانية ! دونالد ترامب رجل الأعمال لي الخطابات ديالو كلها كانت خطابات كاترسخ لأفكار اليمين المحافظ على مستوى الافكار و الليبيرالي على مستوى التوجه الاقتصادي. جوج ديال الدول من أعظم الدول فالعالم اليوم الناس فيهم كايختارو اليمين المحافظ الليبيرالي باش يمثلهم و كايديرو فيه الثقة باش يخرجهم من المصايب لي غارقين فيها لا اجتماعيا و لا اقتصاديا! و اليسار كانحسو بيه كايفقد بشوية بشوية البريق ديالو و هاد التوجه غادي بيه العالم كامل علاش هادشي؟ حيت بنادم طلع ليه فراسو الهضرة ديال اليسار و مبادئ اليسار و ديك الهضرة ديال الأرض للجميع و كلنا إخوة و ديالي فديالك و ديالك فديالي... اليوم العالم كايمر بأزمة اقتصادية زادت أججتها دوك السياسات الفاشلة ديال الهجرة و اللجوء لي نهجاتها الحكومات اليسارية و لي بينات أنها سياسات فاشلة ! الناس لقاو راسهم كايحيدو من فلوسهم و فلوس مواطنيهم و كايخسرو على اللاجئين و المهاجرين و لي كايرضو ليهم هاد الخير بومزوي غالبا ! اجتماعيا بزاف ديال المهاجرين و اللاجئين ماكايندامجوش فالمجتمعات لي كاتحتاضنهم ! كايجيو و كايجيبو معاهم التخلف ديالهم و المشاكل ديالهم و الكالاخ ديالهم و كايبغيو يفرضوه صحة على الدول المستقبلة و وليتي كاتسمع فرنسي من اصل مغربي يفجر مقهى بباريس و امريكي من اصل باكيستاني يقتحم مول بميريكان، و بالإضافة لهادشي اقتصاديا كايكرفصو الدول كايخلقو واحد المنافسة ‘غير شريفة’ على الوظائف مع ولاد البلاد ! كايجي جزايري يخدم ففرانسا و لا باكيستاني يخدم فميريكان كايطيح الصالير على داك الفرنسي ولد فرانسا و لا الميريكاني ولد ميريكان و كايخليه كايشوف بعويناتو. الناس عيات من ديك الهضرة ديال مرحبا بكلشي و فتح الحدود و الأرض ملك للجميع، اليوم الأوروبيين و الأمريكيين باغين فلوسهم مايقسموهم مع حد مايخسروهم على حد ! و بلاداتهم لي صنعوها بيديهم يستافدو منها هوما بعدا عاد يشوفو البراني و من حقهم ! حيت هادي هي حقيقة الانسان كولا كاينش على كبالتو و الغلبة للأقوى و لي بغا شي حاجة يصنعها لراسو. بالإضافة لهاد المشكل ديال الهجرة و اللجوء و لي هي كارطة من الكارطات الكبار لي كايلعب عليهم اليمين عبر العالم كاينة كارطة اخرى مهمة حتى هي فهاد الاكتساح ديال اليمين للإنتخابات، الناس عيات من داك le politiquement correct لي تشهرو بيه les bobos ديال اليسار الفرنسي، لي ماقادينش يسميو الأشياء بمسمياتها ! الناخب الامريكي صوت لترامب حيت ترامب عندو الق*** ديال النحاس باش يقول بلي الإسلام اليوم خالق مشكل فالعالم و بلي المسلمين دايرين بلبلة ! مادايرينها لا بوذيين لا مسيحيين لا يهود ! دايرينها المسلمين فالصومال ! فنيجيريا ! فسوريا فالعراق، ليبيا، فرانسا، سبانيا...! ترامب قدر يحط يديه على الضبرة لي شحال من سياسي كايتفادا يهضر فيها باش يدير الخاطر للناخبين و يجرهم لعندو. فيون ففرانسا خرج كتاب مؤخرا على الاسلام الراديكالي و التأثير ديالو على المجتمع الفرنسي و تاهوا بهاد الخطوة حط يديه على الضبرة لي شحال من يساري فرنسي كايتفادا يدخل فيها، فيون كايشوف بلي أي واحد عندو علاقة بداعش خاص تحيد لمو الجنسية الفرنسية و يقود فحالاتو، في حين لا سولتي شي يساري من اليسار الفرنسي غايبقا عليك بديك الهضرة ديال خاصنا ندمجوهم خاصنا نعالجوهم خاصنا نوكلوهم دانون ونهزوهم و نراريو بيهم ! و الناس عيات من هاد التقحبين لي غادي ببلاداتها للهاوية. الناس عيات من لغة الخشب ديال اليسار الناس عيات من عدم واقعية اليسار الناس عرفات بلي العالم ماشي هوا شي جزيرة كايتسارا فيها بنادم عريان كايكمي الجوانات و كايضرب الگيطار بيخير و فاش كايجيه الجوع كايصيد شي حوتة يشويها ! العالم أكثر تعقيدا من ديك الصورة لي اليسار كايحاول يصنعها هادي سنين و يلوث بيها عقول الناس. الناس لي اليوم عيات من السياسيين لي كايتشابهو و لي باغيين يلعبو على الوتر ديال “الإنسانية” و الحب و الحنان السياسيين لي ماعندهمش مواقف واضحة و راديكالية ! الناس بغات الگرمومة و ماشي فالمغرب فالعالم كامل. شخصيا كانشوف الاكتساح ديال اليمين حاجة مزيانة ! حيت اليسار ميع الحياة السياسية و الاجتماعية ديال الناس و اثبت الصبيانية ديالو في الحياة ! اليسار أثبت انه ماعندوش الأواني النحاسية باش يلقى حلول واقعية و بلي فراس مالو غي الهضرة و الأوهام و التخربيق ديال الهيبي ! مزيان اليمين يكتاسح باش كل دولة تخدم على راسها و طور من راسها بالامكانيات ديالها بلا ماتعول تصدر الازمات ديالها لدول أخرى باش تحلهم ليها. الناس بغات الأمن و الخبز بغات سياسيين تعول عليهم باش يحافظو على الأمن ديال الدولة ضد الأوباش و يخلقو فرص باش بنادم يدير الگرمومة ! صافي ! بنادم بغا ينعس هاني فالليل شبعان فكرشو ! مابغاش الهلوسات اليسارية ... و العالم من هنا القدام غايقودو اليمين ... 
العالم من هنا القدام غايسيطر عليه اليمين والأحزاب اليمينية حيت الناس طلعات ليها فراسها ديك السياسة ديال اليسار لي باغي يدير الخاطر لكلشي وماعندوش مواقف واضحة